Sertifikaat van deelname
Laai ons plakkate en web ikone af
"Wallpapers" - laai gratis af
Gratis e-boeke en inspirasie
2017 Mediavrystellings (Engels en Afrikaans)
Vorige Mediavrystellings (2013 - 2016)
Raak betrokke by SA Huweliksweek
SA Huweliksweek is om die draai. Dié projek, wat vanaf 1-7 September 2016 duur, is 'n geleentheid vir elke Suid-Afrikaanse paartjie om opnuut die huwelik as instelling te vier
Die huwelik is 'n bedreigde instelling
Bewusmaking rondom die huwelik as 'n "bedreigde instelling" is nodig vir huwelike om te oorleef. SA Huweliksweek is om die draai. Dié projek, wat vanaf 1-7 September 2016 duur, is 'n geleentheid vir elke Suid-Afrikaanse paartjie om te fokus op die huwelik en tot watter mate dié instelling tans bedreig word.
Egskeiding: 'n Nadelige uitwerking op die samelewing
Egskeiding is nie slegs nadelig vir die partye wat direk hierby betrokke is nie, maar het ook 'n uitwerking op die wyer samelewing. Volgens sosioloë verswak die afwesigheid van 'n gesinseenheid waar twee ouers teenwoordig is, die betrokke individue verstandelik en fisiek.
SA egskeidingsyfer skok
Suid-Afrika se egskeidingsyfer is die hoogste ooit. Volgens data wat deur Statistiek SA vrygestel is, het ons land se egskeidingsyfer sedert 2012 met bykans 5% verhoog, terwyl die hoeveelheid troues afgeneem het. Dié verslag, getiteld Marriages and Divorces 2014, is in Februarie vanjaar bekendgestel. Dis gebaseer op die 21 998 voltooide skeidokumente wat Statistiek SA teen die einde van September 2014 ontvang en verwerk het.
Die huwelik bied verskeie voordele
Die voordele wat die huwelik bied, is legio. Dit is die sleutel tot vryheid, emosionele rykdom, sekuriteit, 'n gesonde ekonomie, die verwesenliking van potensiaal en 'n jeug met toekomsvisie.
Staan as groep op vir huwelike
Die sukses van huwelike lê nie net in die hande van die individue wat direk hierby betrokke is nie, maar by groter ondersteuningsgroepe. Daarom doen die organiseerders van SA Huweliksweek (1-7 September) 'n beroep op organisasies, kerke, die regering, gemeenskapsleiers, glanspaartjies, die media en sake-ondernemings om dié veldtog te ondersteun.
Een week vir jou huwelik!
Vier jou huwelik vanjaar gedurende SA Huweliksweek. Dié veldtog, wat wêreldwyd gevier word en ook drie jaar gelede in Suid-Afrika bekendgestel is, streef daarna om paartjies weer te herinner aan die belangrikheid van die huwelik as heilige instelling.
SA Huweliksweek is om die draai en tientalle bekende Suid-Afrikaanse paartjies is reeds aan boord om as ambassadeurs vir dié veldtog op te tree. Gedurende 1-7 September word die huwelik landwyd gevier en word Suid-Afrikaners herinner aan hoe belangrik en relevant dié instelling steeds in 2015 is.
Hernu jou troubeloftes by SA se eerste Liefdesbrug
Vanaf 1-7 September vier die land SA Huweliksweek en is dit die ideale tyd vir Suid-Afrikaanse paartjies om hul huweliksbeloftes te hernu.
"Dit is so spesiaal om jou maat op hierdie manier van voor af te kies. Op dié manier word beide van julle herinner aan jul troubeloftes en hoekom julle in die eerste plek 'ja' gesê het," meen die besturende redakteur van INTIEM-tydskrif en Stigter van Huweliksweek, Liezel van der Merwe.
SA skeisyfer steeds aan die klim
SA Huweliksweek vind plaas vanaf 1-7 September in 'n poging om die huwelik te vier en Suid-Afrika se skeisyfer te bestry. Volgens die nuutste statistiek wat in Desember verlede jaar bekend gemaak is, is daar sowat 'n 5% verhoging in egskeidings sedert die vorige peiling in 2011. Hoekom misluk soveel huwelike?
Finansiële stremming of verskille oor finansies is een van die grootste oorsake van egskeiding
"Soveel huwelike verkeer onder druk en 'n eksterne faktor soos geldprobleme, word gou 'n interne verhoudingsprobleem. Met SA Huweliksweek wil ons paartjies toerus met soveel moontlik inligting om goeie huwelike op koers te hou en huwelike in nood by te staan," sê Liezel van der Merwe, besturende redakteur van INTIEM en stigter van SA Huweliksweek.
Die uitwerking van egskeiding op kinders is groter as wat die meeste mense besef
Van alle kinders wat vanjaar gebore is, sal vyftig persent hiervan die effek van hul ouers se egskeiding ervaar vóór hulle agtien word, luidens 'n Amerikaanse navorsingsverslag.
Gesonde huwelike noodsaaklik vir gesonde maatskappye
In die jaar wat volg op 'n egskeiding verloor 'n werknemer meer as 160 ure werkstyd. Dit is gelyk aan 21 dae afwesigheid. Werknemers verloor dus 8% aan produktiwiteit ná 'n verbrokkelde huwelik as gevolg van afwesigheid (Mueller, 2005).
Bekende Paartjies weer aan boord vir Huweliksweek 2014
Suid-Afrikaanse bekendes is vanjaar weereens vuur-en-vlam vir Huweliksweek wat vanaf 1-7 September plaasvind. Soos verlede jaar het talle plaaslike getroude pare weer ingestem om as ambassadeurs vir dié veldtog op te tree. In die woorde van Tshepo Mekgoe, 'n pastoor en die eggenoot van Fikile Mekgoe, Mev. SA. 2012: "Dit is 'n baie positiewe inisiatief in die sin dat dit die konsep van gesonde huwelike dryf, om 'n bewustheid by mense te bring dat die huwelik baie mooi kan wees."
Glanspare betrokke by Huweliksweek 2014
Suid-Afrikaanse glanspare staan op vir huwelike deur aktief deel te neem aan Huweliksweek SA wat vanjaar vanaf 1-7 September plaasvind. Dié inisiatief deur INTIEM tydskrif, in samewerking met 1Life, doen 'n beroep op paartjies landwyd op op te staan vir gesonde huwelike.
Blaas woema in jóú gemeenskap se huwelike met Huweliksweek 2014
INTIEM tydskrif bied vanjaar vanaf 1-7 September vir die tweede keer Internasionale Huweliksweek in Suid-Afrika aan. Dit is 'n opwindende projek waaraan almal wat vuur-en-vlam vír die huwelik as instelling stem, kan deelneem. Dié inisiatief streef daarna om mense bewus te maak van net hóé nodig standvastige huwelike vir die welstand van ons nasie is. Die inisieerders hoop hiermee om paartjies regoor Suid-Afrika te inspireer om weereens op die welstand van hul huwelike te fokus.
Liefdesbrug vir Pretoria
'n Liefdesbrug vir paartjies word vanjaar op 6 September in Pretoria geloots. Met dié projek, deur die organiseerders van Huweliksweek SA in samewerking met Cool Capital, word 'n hernude fokus op die huwelik as instelling geplaas.
Egskeiding 'n "nasionale krisis".
Kinders van geskeide ouers is drie keer meer geneig tot die ontwikkeling van emosionele of gedragsprobleme as kinders wie se biologiese ouers steeds getroud is.
SA egskeidingsyfer skok.
Daar word beweer dat 'n gemiddeld van tussen 50% en 66% van alle SA huwelike in die skeihof eindig. Statistieke soos dié is kommerwekkend. In 2011 is 20 980 egskeidings toegestaan en altesaam 18 571 kinders vorm nou as gevolg van dié jaar se egskeidings deel van gebroke huisgesinne.
Trou en leef langer (en beter!)
Die huwelik hou verskeie voordele in, onder meer 'n langer lewe, meer sosiale kapitaal en beter gesondheid.